Hátba szúrta élettársát egy szegedi asszony
A Csongrád Megyei Rendőr-főkapitányság nyomozói őrizetbe vettek egy szegedi asszonyt, aki egy konyhakéssel hátba szúrta élettársát - írja a police.hu.
A megalapozott gyanú szerint vita alakult ki március 16-án valamivel 18 óra előtt a pár otthonában. Az 53 éves asszony végül a konyhába ment, ahol egy henteskést vett magához. Áldozata az ágyban feküdt háttal a nőnek, mikor beleszúrta a kést.

K. Ilona a férfi sérülését látva megijedt, és értesítette a mentőszolgálatot. A sértettet súlyos, életveszélyes sérüléssel szállították kórházba.

Az asszonyt a főkapitányság nyomozói előállították és gyanúsítottként kihallgatták, melynek során beismerő vallomást tett. Ellene emberölés kísérlete miatt indult büntetőeljárás. A rendőrök a gyanúsítottat őrizetbe vették, valamint az illetékes ügyészségen előterjesztést tettek az előzetes letartóztatásának indítványozására.
késelés Szeged